**ROMÂNIA**

**JUDEŢUL BISTRIŢA-NĂSĂUD**

**CONSILIUL LOCAL MAIERU**

**HOTĂRÂRE**

privind aprobarea dezlipirii imobilului teren în suprafață de 1.333 mp, proprietate publică a Comunei Maieru, situat în comuna Maieru, sat Anieş, nr. 412 înscris în C.F. 27668 Comuna Maieru nr. cad. 27668

Consiliul Local al comunei Maieru, întrunit în şedință ordinară din data de 09.02.2022, în prezenta a 14 consilieri;

 Având în vedere:

 - Proiectul de hotărâre inițiat de către Primarul comunei Maieru, înregistrat sub nr. 12 din 08.02.2022;

* Referatul de aprobare nr. 583 din 08.02.2022 al Primarului comunei Maieru, cu privire la proiectul de hotărâre, în calitate de iniţiator;

Raportul de specialitate nr. 582 din 08.02.2022 întocmit de Secretarul general al comunei Maieru prin care se propune aprobarea dezlipirii imobilului teren în suprafață de 1.333 mp, proprietate publică a Comunei Maieru, situat în comuna Maieru, sat Anieş, nr. 412 înscris în C.F. 27668 Comuna Maieru nr. cad. 27668;

* Documentaţia cadastrală de dezlipire întocmită de S.C. TOPOCAD CRIS S.R.L., expert autorizat, înregistrată sub nr. 567 din 07.02.2022;
* Extrasul de Carte funciară nr. 27668 Comuna Maieru;
* Certificatul de urbanism nr. 10/14.01.2022;

- Hotărârea Consiliului Local al comunei Maieru nr. 15/1999 privind însuşirea domeniului public al comunei Maieru, cu modificările şi completările ulterioare;

 - Avizul nr. 595 din 08.02.2022 al Comisiei juridice şi de disciplină, pentru agricultură, silvicultură; protecţie mediu şi turism din cadrul Consiliului Local Maieru;

 - Avizul nr. 599 din 08.02.2022 al Comisiei economico-financiare, social-culturale, culte, muncă şi protecţie social, integrare europeană şi relaţii externe din cadrul Consiliului local Maieru;

 - Avizul nr. 603 din 08.02.2022 al Comisiei pentru învăţământ, sănătate, familie, protecţie copii, tineret-sport şi amenajarea teritoriului-urbanism din cadrul Consiliului Local Maieru;

În conformitate cu:

- prevederile art. 879-880 din Legea nr. 287/2009 privind Codul civil, republicată, cu modificările şi completările ulterioare;

- prevederile art. 10 alin. (2) şi art. 25 alin. (2) din Legea nr. 7/1996 a cadastrului şi publicităţii imobiliare, republicată, cu modificările şi completările ulterioare;

- prevederile art. 10 alin. (1) lit. g) şi h), art. 18 alin. (1) lit. v) şi w), art. 132-137 din Ordinul nr. 700/2014 al directorului general al Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

- prevederile Hotărârii Guvernului nr. 905/2002 privind atestarea domeniului public al judeţului Bistriţa-Năsăud, precum şi al municipiului, oraşelor şi comunelor din judeţul Bistriţa-Năsăud, cu modificările şi completările ulterioare;

În temeiul prevederilor art. 5 lit. lit. cc), art. 129 alin. (2) lit. c) alin. (4) lit. a) şi alin. (7) lit. a), art. 139 alin. (3) lit. g), art. 196 alin. (1) lit. a), art. 197 - art. 199 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare,

**HOTĂRĂŞTE:**

**Art.1. (1)** Se aprobă dezlipirea imobilului teren în suprafaţă totală de 1.333 mp, teren intravilan, categoria de folosinţă „curţi construcţii” proprietate publică a Comunei Maieru, situat în comuna Maieru, sat Anieş, nr. 412, înscris în C.F. 27668 Comuna Maieru nr. cad. 27668, potrivit documentaţiei cadastrale de dezlipire, anexată.

**(2)** Imobilul teren prevăzut la alin. (1) nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945 - 22 decembrie 1989, nu au fost formulate cerereri de retrocedare în baza Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, nu sunt grevate de sarcini şi nu fac obiectul vreunui litigiu.

**Art.2** În urma dezlipirii se creează două parcele, după cum urmează:

1. a) Lotul 1, cu nr. cadastral 31429 în suprafaţă de 1.003 mp, intravilan, categoria de folosinţă „curţi construcţii”;
2. b) Lotul 2, cu nr. cadastral 31430 în suprafaţă de 330 mp, intravilan, categoria de folosinţă „curţi construcţii”.

**Art.3.** Se însuşeşte *Documentaţia cadastrală* pentru dezlipirea imobilului teren, situat în comuna Maieru, sat Anieş, nr. 412 înscris în C.F. 27668 nr. cad. 27668, în suprafaţă de 1.333 mp, întocmită de S.C. TOPOCAD CRIS S.R.L, expert autorizat, conform Anexei care face parte integrantă din prezenta hotărâre.

**Art.4.** Cu ducerea la îndeplinire a prezentei hotărâri se încredințează Primarul Comunei Maieru.

 **Art.5.** Prezenta hotărâre s-a adoptat de Consiliul Local Maieru în sedinţă ordinară din data de 09.02.2022, cu un număr de \_14\_ voturi „pentru„ \_0\_ voturi „împotrivă„ și \_0\_ voturi „abținere„ din \_14\_ consilieri prezenți la ședință.

**Art.6.** Prezenta hotărâre se aduce la cunoştinţă publică şi se comunică, prin grija Secretarului comunei Maieru, cu:

- Instituţia Prefectului–Judeţul Bistrița-Năsăud;

* Primarul comunei Maieru;
* Oficiul de Cadastru şi Publicitate Imobiliară, Bistriţa-Năsăud.

 **PREŞEDINTE ŞEDINŢĂ , CONTRASEMNEAZĂ**

 **CANDALE AUREL p. SECRETAR GENERAL U.A.T.**

 **ANDRONESI IOAN**

**Nr. 13**

**din 09.02.2022**